stanford-oval/wikipedia huggingface dataset:
ציון תקן
חישוב ציון התקן > חישוב ציון תקן של תצפית בודדת

כאשר מעוניינים לחשב את ציון התקן של תצפית בודדת, למעשה מחשבים את מרחקה (ביחידת מרחק של סטיות תקן) ממומנט נתון של אוכלוסייה מסוימת. על כן, בחישוב ציון התקן מניחים כי התצפית שייכת לאוכלוסייה תאורטית על פיה מתקננים. כיוון שציון תקן יחושב רק תחת ההנחה שהאוכלוסייה מתפלגת נורמלית, ותוחלתה ושונותה ידועות, הסימון המקובל לציון הנחה זו היא:  X\thicksim N(\mu ,\sigma ^{2}) והמינוח השגור הוא: "X מתפלג נורמלי, עם תוחלת  \mu  ושונות  \sigma ^{2}".
בהינתן ערך נקודתי X עבור תצפית, ציון התקן של זו יהיה:
כאשר:
x הערך הנקודתי של התצפית
\mu  תוחלת האוכלוסייה
\sigma  סטיית התקן של האוכלוסייה
Z_{x} ציון התקן של התצפית, או: ציון התקן של הסטטיסטי הנאמד
חישוב ציון התקן > חישוב ציון תקן של ממוצע מדגם

כאשר מעוניינים לחשב את ציון התקן של ממוצע המדגם, למעשה מחשבים את מרחק ממוצע זה (ביחידת מרחק של סטיות תקן) מתוחלת התפלגות הדגימה. על כן, מניחים כי הממוצע שייך לאוכלוסיית ממוצעים תאורטית, על פיה מתקננים. באופן דומה להנחות שיש להניח עבור התפלגות האוכלוסייה, כאן נניח כי כל המדגמים האפשריים בגודל של המדגם שלנו מתפלגים נורמלית, עם תוחלת ושונות דגימה ידועות. גם כאן הסימון המקובל הוא:  {\bar {X}}\thicksim N(\mu ,{\frac {\sigma ^{2}}{n}}) ונהוג לומר כי: " {\bar {X}} מתפלג נורמלי, עם תוחלת  \mu  ושונות  {\frac {\sigma ^{2}}{n}}".
בהינתן ערך נקודתי  {\bar {X}} עבור ממוצע מדגם בגודל  n, ציון התקן של זה יהיה:
Z_{\bar {X}}={\dfrac {{\bar {X}}-\mu }{\frac {\sigma }{\sqrt {n}}}}
כאשר:
{\bar {X}} ממוצע המדגם
\mu  תוחלת התפלגות הדגימה
{\frac {\sigma }{\sqrt {n}}} טעות התקן של התפלגות הדגימה
Z_{\bar {X}} ציון התקן של ממוצע המדגם, או: ציון התקן של הסטטיסטי הנאמד
נשים לב, כי ציון התקן של תצפית בודדת הוא למעשה המקרה המנוון בו  n=1.
משמעות מתמטית > הגדרה כללית עבור כל מומנט של משתנה מקרי X

יהיה  X משתנה מקרי המתפלג  X\thicksim N(\mu ,\sigma ^{2}) כאשר:  \mu :=E(X) ו-  \sigma ^{2}:=Var(X). לכל:  x\in {Supp\{X\}} ציון התקן של ערך זה יהיה:
Z_{x}={\frac {x-E(X)}{\sqrt {Var(X)}}}
כיוון ש  Xהוא משתנה מקרי נורמלי, גם  Z משתנה מקרי נורמלי שהתפלגותו:
Z\sim (0,1)
עם פונקציית צפיפות:  f_{Z}(z)={\frac {1}{2\pi }}e^{-{\frac {z^{2}}{2\sigma ^{2}}}} ופונקציית הסתברות מצטברת:  F_{Z}(z)=\int _{-\infty }^{z}f_{Z}dz, אותה נהוג לסמן בתור:  \Phi (z)
משמעות מתמטית > הגדרה כללית עבור כל מומנט של משתנה מקרי X > משמעות ציון התקן תחת הגדרת פונקציית הצפיפות של משתנה מקרי המתפלג נורמלי

תחת הנחת ההתפלגות הנורמלית של משתנה מקרי  X, נתייחס אל ציון התקן כאל מדד למרחק ערך  x\in {Supp\{X\}} מתוחלת  X ביחידות מדידה של סטיות תקן.
מכיוון שפונקציית הצפיפות של משתנה מקרי נורמלי אינה חד-חד ערכית, לכל  y\in {Im[f_{Z}(z)]}, קיימים שני מקורות תחת המיפוי ההופכי, כאשר תכונת הזוגיות של הפונקציה מבטיחה כי:
\forall y\in {Im(f_{Z})}\backslash \{0\},f_{Z}^{-1}(y)=\{-z,z\}
על כן, ניתן להתייחס אל ציון התקן כמדד בעל גודל וכיוון כאשר  |z| מלמד על המרחק האבסולוטי של ערך מן התוחלת, ו-  sign\{z\} על מיקום הערך ביחס לציר סימטריה העובר דרך התוחלת.
משמעות מתמטית > הגדרה כללית עבור כל מומנט של משתנה מקרי X > משמעות ציון התקן תחת הגדרת פונקציית ההסתברות המצטברת של משתנה מקרי המתפלג נורמלי

לפונקציית ההסתברות המצטברת של ההתפלגות הנורמלית אין פתרון אנליטי, ועל כן נהוג לחשב את ערכי  F_{Z} באמצעות קירוב נומרי דרך טבלת ערכים נפוצים של האינטגרל, הקרויה טבלת Z, או טבלת ההסתברות הנורמלית. תחת הנחת ההתפלגות הנורמלית של משתנה מקרי  X, פעולת התקנון מאפשרת להעריך את ההסתברות למאורעות שונים תחת מרחב ההסתברות של  X בשימוש בפונקציית ההסתברות המצטברת של המשתנה  Z בלבד, ללא פתרון נומרי של ערכי פונקציית הסתברות המשתנה המקורי, באופן הבא:
P(X<x)=P({\frac {X-\mu }{\sigma }}<{\frac {x-\mu }{\sigma }})=P(Z<z)=\Phi (z)
משמעות יישומית

ניתן להתייחס לציון התקן כאל המרחק של פרט או ממוצע מדגם מתוחלת האוכלוסייה אליה אנו מניחים כי הוא שייך, במונחי סטיות תקן. דהיינו - ערכו המוחלט של ציון התקן מתייחס למספר סטיות התקן מהתוחלת, וסימנו- לכיוון ממנו מודדים את המרחק. ציון תקן גבוה יצביע על מרחק גדול מן התוחלת, כאשר סימן חיובי ילמד אותנו כי ערך התצפית גבוה מהתוחלת, וסימן שלילי - כי ערך זה נמוך מן התוחלת.
ערכו המספרי של ציון התקן יכול ללמד אותנו על ההסתברות למאורע בו אנו מתעניינים, תחת ההשערה כי המאורע נלקח מאוכלוסייה בעלת תוחלת ושונות נתונות. ככל שערכו המוחלט של ציון התקן גבוה יותר, כך הסתברותו תחת הנחות ההתפלגות הנתונה - נמוכה יותר. מכיוון שבהתפלגות הנורמלית, ההסתברות לכל מאורע נקודתי זניחה, נהוג לרב לחשב את ההסתברות לקבלת המאורע הרצוי, או מאורע קיצוני ממנו. מסיבה זו, ציון התקן גם מלמד אותנו על האחוזון אליו שייכת התצפית, ביחס לאוכלוסייה הכללית. בנוסף, פעולת התקנון מאפשרת לנו להעריך הסתברויות ללא תלות בפרמטרים של האוכלוסייה ממנה נלקחו. כך למשל, השוואה בין שני מאורעות זהים, הלקוחים מאוכלוסיות שונות, תתאפשר תחת פעולת התקנון, אך תהיה חסרת משמעות כאשר ננסה להשוות בין הערכים המקוריים של המאורעות.
שימושים

לציוני תקן שימוש רב במדעי החברה, הטבע והרפואה. הסיבה לפופולריות של מדד זה נובעת מההנחה המקדמית שתופעות רבות מתפלגות בקירוב נורמלית, ועל כן נוח למקם ולאמוד תכונות של אוכלוסיות בעזרת מדד זה. מכיוון שבניסויים אמפיריים רבים אין אפשרות לדגום את כלל האוכלוסייה, נהוג לדגום מספר פרטים, ולבדוק האם מדגם זה אכן שייך לאוכלוסייה הכללית, והאם ניתן להסיק ממנו אליה.
דוגמאות > שימוש בציוני תקן בהערכת הסתברות למאורע

נגדיר את המשתנה המקרי X להיות מנת המשכל (במונחי נקודות IQ) של אדם באוכלוסייה הכללית. על פי אומדנים מקובלים, נהוג להניח כי מנת המשכל של אדם הנבחר באקראי מן האוכלוסייה הכללית תתפלג נורמלי באופן הבא:
X\thicksim N(100,15^{2})
דהיינו, באופן נורמלי, עם תוחלת של 100 נקודות IQ ושונות של 225 נקודות IQ בריבוע.
נדגום באופן אקראי אדם ונשאל מהי ההסתברות שאדם זה מחונן. כיוון שההגדרה הרווחת למחוננות היא ציון IQ של 135 נקודות או יותר, נהיה מעוניינים לחשב את ההסתברות לדגום באקראי אדם עם מנת משכל זו, או גבוהה ממנה.
נתכנן ערך זה ונחשב את ציון התקן המתאים לו:
Z_{x=135}={\frac {135-100}{15}}=2.33
לאחר פעולת התקנון, ניתן לחשב את ההסתברות באופן הבא:
P(X\geqslant 135)=P({\frac {X-100}{15}}\geqslant {\frac {135-100}{15}})=P(Z\geqslant 2.33)=1-P(Z<2.33)=1-\Phi (2.33)=1-0.9901=0.0099
כלומר, ההסתברות לדגום באקראי אדם מחונן - מתוך אוכלוסיית בני האדם הכללית - היא 0.99%.
דוגמאות > שימוש בציוני תקן בהשוואה בין מאורעות מאוכלוסיות שונות

בבחינה של שני מועמדים לעבודה המראיין מעוניין להכריע ביניהם על פי ציוני הגמר של אלו בתואר הראשון. שני המרואיינים סיימו את התואר הראשון בציון גמר של 85, אך באו משתי אוניברסיטאות שונות: A ו-B. המראיין פונה אל שתי האוניברסיטאות ומקבל מהן את המידע הבא:
באוניברסיטה A ציון הגמר הממוצע הוא 80, עם סטיית תקן של 10 נקודות.
באוניברסיטה B ציון הגמר הממוצע הוא 80, עם סטיית תקן של 5 נקודות.
המראיין מתקנן את ציוניהם של שני המועמדים כדי להעריך עד כמה ציונם רחוק מן הציון הממוצע:
עבור המועמד הראשון, ציון התקן של ציונו הוא:  Z_{85}={\frac {85-80}{10}}=0.5
עבור המועמד השני, ציון התקן של ציונו הוא:  Z_{85}={\frac {85-80}{5}}=1
על כן, באופן יחסי - המועמד השני הצטיין יותר בלימודיו מהמועמד הראשון, כיוון שציון הגמר שלו - ביחס לממוצע הציונים באוניברסיטה בה למד - גבוה יותר.
נשים לב, כי גם במקרה בו ציון הגמר של המועמד השני היה 84, המראיין עדיין היה אמור לבחור בו לעבודה, מכיוון שציון גמר זה עודנו נמצא במרחק גבוה ממחצית סטיית תקן ממוצע ציוני מוסד הלימוד:
Z_{84}={\frac {84-80}{5}}=0.8>0.5
התפלגות מנת המשכל באוכלוסייה הכללית
קבוצה (הדרכה)

קבוצה היא מספר חניכים הנפגשים למטרה מסוימת או מתוך עניין משותף. הקבוצה שייכת בדרך כלל למסגרות ארגוניות כמו תנועה או ארגון והיא התא הבסיסי ביותר במבנה החברתי או הארגוני. לכל קבוצה יש מבנה מסוים, ולרוב מנחה אותה מדריך או צוות מדריכים. בין חברי הקבוצה והמדריך מתקיימים יחסי גומלין, והתפקידים והאחריות מחולקים ביניהם. כל אלו משרתים מטרות מסוימות ומנוהלים על פי נורמות ודרכי תקשורת מוגדרים.
קבוצת נערות בהדרכה לאימון גופני בחצר מוזיאון הטבע בירושלים
לדוגמה, בארגוני נוער ובתנועות נוער הקבוצות מוגדרות כתאים הבסיסיים במבנה הארגוני. בכל קבוצה מספר חניכים, לרוב מאותה שכבת גיל ומדריך המבוגר מהם. מסגרת יחסי הגומלין מוגדרת היטב בתדירות המפגשים ועיתויים, וכן בתוכן המפגשים ומאפייניהם. מפגשים אלו נקראים פעולות. את הפעולה מכין המדריך: בחירת נושא המפגש, האופן בו הוא יתקיים והמתודות בהן ישתמש. מסגרת הפעולות ומכלול יחסי הגומלין עונות על מטרות משותפות. המטרות מוגדרות על ידי הקבוצה בהנחיית המדריך, ולרוב גם על ידי הארגון או התנועה בו הם פועלים.
לרוב, ניתן יהיה לאפיין את הקבוצה גם בשם, בצורת לבוש, בדרכים ליצירת קשר, בדמי חבר או בסוג תשלום אחר, ולעיתים גם בסמלים, בהמנון ובטקסים.
השפעת הקבוצה על החניך.

בקבוצה מתרחשים תהליכים בעלי משמעויות אינטרסובייקטיביות. הקבוצה מעניקה את המשמעויות הללו לתהליכים ולסמלים המייחדים אותה. הקבוצה מספקת לחניך צרכים בסיסיים של שיוך חברתי ופעילות פנאי, העשרה, תמיכה, קבלה והגשמה.
החברות בקבוצה משפיעה על חשיבותו של הפרט בעיני עצמו, על התנהגותו, ועל תפיסת העולם שלו. בקבוצה פועלים כוחות של לחץ חברתי, רמות של קונפורמיות, רמות לכידות עליהם משפיעים גם התנהלות המדריך ומנגנוני הפיקוח של הקבוצה והמסגרת. כל אלה משפיעים על החניך ועל התנהגותו.
הקבוצה והמדריך יכולים להפעיל סנקציות כדי ליצור קונפורמיות. הקבוצה תגיב לחבר שסוטה מהנורמות של הקבוצה. תגובת הקבוצה או המדריך תשתנה על פי המידה שבה פוגעת הסטייה בהשגת מטרות הקבוצה, מיקום החבר בקבוצה ומידת הלכידות בקבוצה.
קבוצות מסוימות מציגות תנאים לקבלת חבר לקבוצה. בתנועות נוער התנאים הם שכבת גיל, מיקום מגורים או שיוך לבית ספר. בשכבות בוגרות יותר ובארגוני נוער נבחנים החברים בהזדהות עם מטרות הקבוצה וכן בעשייה המיועדת להגשמתן. לעיתים גם קיימים נהלים מוסדרים להדחת חבר מהקבוצה אם לא עמד בדרישות מסוימות.
סוגי קבוצות

הקבוצות מוגדרות על ידי המבנה שלהן, תהליך קבלת ההחלטות ומאופיינות בבגרותן ובמסגרת בה פועלת הקבוצה.
סוגי קבוצות > קבוצה עם מדריך

ההחלטות מתקבלות על ידי המדריך כאשר בידיו היכולות לשתף את הקבוצה או חלקים ממנה בקבלת ההחלטות. לרוב השיתוף נובע ממטרה חינוכית או מרצון להשפיע על דעתם ותפיסתם. הקבוצה פועלת על פי חוזה קבוצתי שנאמר או נכתב ובו הסכמות קבוצתיות והגדרות נוספות של המדריך והמסגרת.
סוגי קבוצות > קבוצה שמנהיגה את עצמה

ההחלטות מתקבלות על ידי כל חברי הקבוצה לרוב בתוך מסגרת של חוקים דמוקרטיים. אופן קבלת ההחלטות מעוגן בחוזה קבוצתי.
סוגי קבוצות > קבוצה עם מדריך או ועד מתוכה

הקבוצה ממנה חניך אחראי או קבוצת חניכים לתקופה זמנית. החניך הנבחר מקבל אחריות כמו של מדריך. הוא אחראי על הקבוצה, על קיום הפעילות והשגת המטרות הקבוצתיות. לעיתים קיים מנגנון פיקוח על המדריך הזמני וקיימים נהלים ברורים להדחתו ולקיום בחירות עם סיום תקופת כהונתו. דוגמאות לקבוצות כאלו ניתן לראות בחוגי הורים ובארגונים המבוססים על עקרון "מנהיגות עצמית" המאגדים בהם מספר קבוצות.
סוגי קבוצות > קבוצה עם מספר ועדות

בקבוצה פועלים מספר תתי קבוצות בעלי אחריות מוגדרת המאפשרת להם לקבל החלטות המחייבות את כל חברי הקבוצה. תת-קבוצה כזאת נקראת ועדה. חברי הוועדה נכללים בוועדה מתוך החלטה של חברי הקבוצה, של המדריך, של הוועד או מתוך רצונם הבלתי תלוי. לרוב קיימת גם תת-קבוצה האחראית על תפקוד הוועדות והמסגרת הרחבה של הקבוצה.
השתייכות של הקבוצה

הקבוצה היא חלק ממסגרת חברתית כללית. לכל פרט קבוצות השתייכות וקבוצות התייחסות מגוונות המשפיעות על התנהגותו. רוב הקבוצות מאוגדות בתוך מסגרת רחבה יותר של פעילות המגדירה רבים ממאפייני הקבוצה. בתנועות ובארגוני הנוער בארץ הקבוצות השונות מאורגנות בסניפים, בקנים, במעוזים או בשבטים, הם מאורגנים בתוך מחוזות או אזורים המאורגנים במסגרת התנועה או הארגון. לכל רמת ארגון מאפייני עבודה, בעלי תפקידים הפועלים בה, פעילות ניהולית ואירועים קבועים לאורך השנה.

בקבוצה קיימת הזדהות עם מטרות המסגרת והיא פועלת על פי חוקי המסגרת. חברי הקבוצה חשים הזדהות עם הקבוצה, עם המסגרת ועם חניכים נוספים בקבוצות אחרות, אך באותה מסגרת. עם זאת, קיימת לרוב תחרות בין קבוצות בתוך כל רמות המסגרת.
השתייכות של הקבוצה > יחסים בין קבוצות

היחסים בין קבוצות נעים בין קטבים של שיתוף פעולה ושל תחרות ואיבה.
שיתוף יכול להיווצר במאפייני סטטוס דומים, במהלך פעילות גומלין בין הקבוצות המאפשרים אינטימיות וגיבוש מטרות ואינטרסים משותפים.
יריבות ממותנת בין קבוצות יכולה להועיל לגיבוש בתוך הקבוצה.
ראו גם

למידה שיתופית
קבוצה חברתית
קבוצת השווים
מדריך נוער
חניך
קיקרז אופנבך

קיקרז אופנבך (בגרמנית: Offenbacher Kickers) הוא מועדון כדורגל גרמני מהעיר אופנבך על המיין במדינת הסן שבגרמניה אשר משחק בליגת הכדורגל ה-4 במדינה.
השיג השיא של הקבוצה הוא זכייה בגביע הגרמני בשנת 1970.
האצטדיון

משנת 1921 ועד שנת 2011 היה מגרשה הביתי של הקבוצה אצטדיון ביברר ברג שדטיון שתכולתו הייתה 26,500 מושבים. אשר ישב בין הכפר ביברר לאופנבך. בשנת 2011 עבר המועדון לשחק באצטדיון ספרדה בנק הסן שטדיון שנמצא בעיר אופנבך ותכולתו 20,500 מושבים.
קרב פידנה

| --- | --- |

 מידע כללי
 סוג:  קרב 
 מיקום:  Pydna 
 קואורדינטות:  40°15′04″N 22°28′25″E﻿ / ﻿40.251027777778°N 22.473555555556°E﻿ / 40.251027777778; 22.473555555556
 תאריך:  22 ביוני 168 לפני הספירה 
 he
 
קרב פידנה התרחש בשנת 168 לפנה"ס, והוא הקרב שסיים את המלחמה המוקדונית השלישית בין הרפובליקה הרומית לפרסאוס, מלך מוקדון.
רקע לקרב

לאחר שתי תבוסות שנחל פיליפוס החמישי מול רומא הוא הקפיד מאוד לשמור על נאמנותו להסכמים עימה ואף לסייע לה במלחמות באזור. עם זאת בין רומא (החשדנית מאוד) לפיליפוס נוצרה מתיחות, אולי כתוצאה מההתאוששות הכלכלית שלו. פיליפוס שלח את בנו דמטריוס להרגיע את הרוחות ברומא. פרסאוס, בנו הבכור של פיליפוס החל לדאוג וגרם להוצאתו להורג של דמטריוס, לאחר מות אביו עלה פרסאוס לשלטון.
סיבות ליציאה לקרב

מספר גורמים הרעו את היחסים בין רומא לפרסאוס שניסה לשאת חן בעיני מנהיגיה:
האשמה שלו במותו של דמטריוס הפרו-רומאי.
כוחו הצבאי הגובר.
כוחו הפוליטי בתוך מדינתו התחזק.
השפעתו ביוון גדלה בשל התחבבותו על העמים סביבו.
אאומנס מלך פרגמון שנפגע ממפולת סלעים בשנת 172 לפנה"ס האשים אותו בניסיון לרצחו.
רומא החליטה לצאת לקרב, אם כי לא היה מניע ברור וריאלי למלחמה. פרסאוס גילה נכונות להיענות לדרישות הרומיות אך הרומאים לא הראו רצון לתקן את המצב והתעקשו לצאת למלחמה. גם ההאשמות על הפרת החוזה (שאפיינו הרבה מגורמי המלחמה הרומאים) לא היו מוצדקות ואף מופרכות.
סביר להניח שהמניעים למלחמה היו קנאה בשגשוג של פרסאוס וממלכתו, חשש מהאהדה שצבר ביוון ומחוצה לה וכן אינטרסים אישיים של מנהיגים ומצביאים תאבי שלל מלחמה ותהילת ניצחון.
מהלך הקרב

בשלוש השנים הראשונות (משנת 171 לפנה"ס) ניהלו המצביאים הרומיים את המלחמה באופן גרוע ונחלו כישלונות רבים. בשנה הרביעית הפיקוד הועבר ללוקיוס אימיליוס פאולוס מקודוניקוס שחדר למאקדוניה למרות הביצורים של פרסאוס.
צבאו של פרסאוס נסוג לפידנה וב-22 ביוני שנת 168 לפנה"ס נערך הקרב המכריע. לאחר התכתשיות של חיל רגלים קל שנערכו במהלך היום, חיל הרגלים הקל של לוקיוס התקרב לצבאו של פרסאוס יתר על המידה, דבר שגרם לפרוץ הקרב. הפלנקס של פרסאוס ניגפו אל מול הלגיון של פאולוס שהיה גמיש יותר ויכל להתאים את עצמו לפני הקרקע.
אחרית דבר

פרסאוס נמלט משדה הקרב אך מאוחר יותר הסגיר עצמו לידי הרומאים וכשנה לאחר מכן מת בגלותו באיטליה. קרב פידנה חרץ את גורלה של מוקדון שסופחה והפכה לפרובינקיה רומאית.
לקריאה נוספת

זיו יופה: פלנקס נגד לגיון: התנגשות הטיטאנים הצבאיים של העת העתיקה
קרל גרגר

| --- | --- |

 לידה:  7 בפברואר 1918 וינה, האימפריה האוסטרו-הונגרית 
 הוצאה להורג:  1 ביולי 1943 (בגיל 25) אמסטרדם, נציבות הרייך הולנד 
 מדינה:  אוסטריה 
 השכלה:  אוניברסיטת וינה 
 פרסים והוקרה:  חסיד אומות העולם (19 ביוני 1986) 
 
לוח זיכרון לקרל גרגר באמסטרדם
קרל גרגר (בגרמנית: Karl Gröger‏; 7 בפברואר 1918, וינה – 1 ביולי 1943) היה חבר במחתרת ההולנדית וחסיד אומות העולם. הוא נדון למוות על ידי בית דין של האס אס והמשטרה הגרמנית בהאג והוצא להורג.
ביוגרפיה

גרגר היה פעיל באגודת תלמידי התיכון הסוציאל-דמוקרטים. לאחר מכן למד רפואה באוניברסיטת וינה.
במרץ 1938 סיים את לימודיו וברח לאמסטרדם, שם המשיך בלימודי הרפואה. במאי 1940, הוורמאכט כבש את הולנד וגרגר הוכרח להצטרף לצבא הגרמני. אחרי כמה חודשים הצבא סילק אותו משורותיו מכיוון שהוכרז כיהודי באופן חלקי. למעשה, אמו פרידה הייתה יהודייה (אם כי התנצרה בשנת 1911) ואביו (שגם שמו היה קרל) היה יהודי למחצה. קרל עצמו הוטבל לאמונה הקתולית בלידתו.
גרגר הצטרף לשורות תנועת ההתנגדות של חריט ואן דר פיין, פסל ולימים חסיד אומות העולם על פועלו בתקופת השואה. קרל עבד גם עבור עיתון המחתרת "Rattenkruit" (רעל עכברים), והשתתף בתקיפה על משרד רישום האוכלוסין באמסטרדם ב-28 במרץ. בתקיפה זו לא נהרג איש אך ככל הנראה ניצלו חייהם של אלפי יהודים הולנדים ואזרחים אחרים.
חברי קבוצת המחתרת של גרגר פרצו לבניין בתלבושת של שוטרים. הם נטרלו את השומרים ופוצצו את הבניין. בתקיפה זו הושמדו כרטיסיות בהן נרשמו פרטיהם של אלפי הולנדים שנועדו להישלח לעבודת כפייה ולמחנות ריכוז.
לאחר מכן נאלץ גרגר לברוח שוב. הוא הסתתר בחווה אבל התגלה על ידי האס אס כששלח הודעה לחברתו.
גרגר נעצר על ידי הגסטפו והובא לכלא משטרת אמסטרדם. הוא נידון למוות על ידי האס אס והמשטרה במשפט שהתקיים בהאג ב-1943. עתירה לחון אותו נדחתה על ידי מפקד האס אס היינריך הימלר. גרגר נורה על ידי המשטרה בדיונות ליד אוברווין (אנ') בצפון הולנד. גרגר אמר לעורך הדין שלו כי הוא מקווה שמעשיו ישרתו את יצירתם של יחסים טובים יותר בין הולנד לבין גרמניה.
לפני הוצאתו להורג כתב גרגר מכתב פרידה להוריו: "אמא נפלאה, מקסימה אבא. אני אמות מחר. באמת הייתי צריך לפעול כך. לא הייתה לי ברירה אחרת. אלוהים נתן לי את הכוח להשלים עם המצב. הכנתי את עצמי למוות. מעל הכל סירבתי להרגיש שנאה או נקמה. אהיה קשוח, בעזרת אלוהים, ואמות כמו גבר, ברצון האל". במכתבו האחרון לפני הוצאתו להורג כתב: "אני מאמין כי בפעולה אחת זו הבאתי יותר ברכה לאנושות מאשר הייתי עושה בחיים שלמים כרופא."
ראו גם

חסידי אומות העולם
קרל דיפנבאך

| --- | --- |

 לידה:  2 בנובמבר 1859 שליץ, הדוכסות הגדולה של הסן הדוכסות הגדולה של הסן 
 פטירה:  17 במרץ 1936 (בגיל 76) דיסלדורף, גרמניה הנאצית גרמניה הנאצית 
 מדינה:  גרמניה 
 השתייכות:   צבא הקיסרות הגרמנית
 תקופת הפעילות:  1879–1919 (כ־40 שנה)
 דרגה:  גנרל חיל הרגלים
 תפקידים בשירות
 מפקד הדיוויזיה ה-22   מפקד הקורפוס ה-8   מפקד קורפוס המילואים ה-9
 פעולות ומבצעים
 מלחמת העולם הראשונה
 עיטורים
 Military Merit Cross II. Class  מסדר אלברט  מסדר פרידריך 
 
קרל דיפנבאך (בגרמנית: Karl Dieffenbach;‏ 2 בנובמבר 1859 – 17 במרץ 1936) היה גנרל גרמני, שפיקד על כוחות במלחמת העולם הראשונה.
ביוגרפיה > תחילת הקריירה

דיפנבאך נולד ב-2 בנובמבר 1859 בשליץ, והיה בנו של חבר המועצה גאורג כריסטיאן דיפנבאך. בשנת 1879 התגייס לצבא הגרמני הקיסרי, והצטרף לרגימנט הרגלים ה-69 (ריינלנד ה-7). בשנת 1893 הועלה לדרגת האופטמן ומונה כקצין מטה במטה הכללי הגדול. ב-1896 מונה כמפקד פלוגה ברגימנט הרובאים ה-35 (ברנדנבורג – "היינריך, נסיך פרוסיה"), וב-1898 הועבר למטה הכללי, שם הועלה לדרגת מיור ב-1899. בשנת 1901 מונה למג"ד ברגימנט הרגלים ה-30 (ריינלנד - "גרף ורדר"). בשנת 1904 מונה למפקד בית הספר למלחמה בניסה, ובשנת 1906 הועלה לדרגת אוברסט-לויטננט. בשנת 1908 הועלה לדרגת אוברסט ומונה למפקד רגימנט הגרנדירים ה-6 (פרוסיה המערבית ה-1 – "גראף קלייסט פון נולנדורף") בפוזן. לאחר שהועלה לדרגת גנרל מיור ב-1912, הוא מונה למפקד חטיבת הרגלים ה-28 בדיסלדורף.
דיפנבאך היה נשוי לציירת פאני קופטה מטריר.
ביוגרפיה > מלחמת העולם הראשונה ואחריתו

עם פרוץ מלחמת העולם הראשונה קיבל דיפנבאך את הפיקוד על הדיוויזיה ה-22, שהייתה חלק מהקורפוס ה-11, עימה נטל חלק במערכה על הגבולות. לאחר מכן הועברה הדיוויזיה לחזית המזרחית, שם לחמה בקרב הראשון על האגמים המזוריים, ולאחר מכן בקרבות נוספים, ביניהם מתקפת גורליצה-טרנוב והנסיגה הגדולה. במהלך מתקפת ברוסילוב הוקצתה הדיוויזיה ל"קבוצת התקיפה פון דר מרוויץ" שהוקמה במזרח גליציה. כשהדיוויזיה נאלצה לסגת בין ליפא וסטיר יחד עם הארמייה האוסטרית הראשונה בפיקודו של פאול פואהלו פון ברלוג ב-20 ביולי, מונה דיפנבאך לאחראי על הפיקוד העליון של הארמייה. לאחר שהנסיגה נבלמה, נותרה הדיוויזיה, מתוגברת בשתי דיוויזיות חי"ר אוסטריות, בעמדתה המזרחית בגליציה כ"קורפוס דיפנבאך" עד אמצע דצמבר.
ב-17 בדצמבר 1916 מונה למפקד הקורפוס ה-8, וב-12 במרץ 1917 מונה למפקד קורפוס המילואים ה-9. ב-2 באפריל הוא קיבל את הפיקוד על הגזרה הדרומית של הארמייה השישית בהנהגת "קבוצת אראס". שבוע לאחר מכן החל קרב אראס. ב-26 באפריל 1917 הוענק לו עיטור הפור לה מריט כהוקרה על שירותיו בהגנה. ביוני 1917 הוא מונה במהלך קרב מסין למפקד להוביל את "קבוצת ויטשאטה" של הארמייה הרביעית שהועברה לפלנדריה. בקרב עם הארמייה הבריטית השנייה בפיקודו של הגנרל הרברט פלומר, הדיוויזיות שלו נאלצו לוותר על מבלט Wytschaete ונאבקו במשך חודשים רבים בקטע הדרומי של הקרב הגדול על איפר כדי לשמור על קו החזית החדש בין Hollebeke-Zandvoorde – מערבית לוורנטון.
בינואר 1918 הוכפף הקורפוס שלו לארמייה ה-17 שהוקמה לאחרונה בארטואה. במהלך מתקפת האביב הוא הוביל את הדיוויזיות שלו בקרב מונשי - קמברה במרץ 1918 ולאחר מכן השתתף בהתקפה על הסקרפ. באמצע אפריל 1918 חזר דיפנבאך עם הקורפוס שלו לארמייה השישית ולחם בקרב הליס באזור שמדרום למרוויל. קרבות עמדה בארטואה ובפלנדריה הצרפתית נמשכו ממאי עד אוגוסט. בספטמבר 1918 הועבר תחת פיקוד הארמייה הראשונה בריימס, ומסוף ספטמבר לחם תחת פיקוד הארמייה החמישית על המז. ב-8 בנובמבר 1918 פורק קורפוס המילואים ה-9.
ב-8 במאי 1919 פרש דיפנבאך מהצבא, וב-19 ביולי 1919 הועלה דיפנבאך לדרגת גנרל חיל הרגלים. בהמשך הוא היה יו"ר האגודה האזורית של Rheinisch-Westfälisches Industriegebiet והסניף המקומי בדיסלדורף של אגודת הקצינים הגרמנית ואיגוד הלוחמים של המחוז המנהלי של דיסלדורף. דיפנבאך מת בביתו בדיסלדורף ב-17 במרץ 1936.
קטרינה סרבוטניק

| --- | --- |

 לידה:  12 במרץ 1981 (בת 43) סלובן גראדץ, הרפובליקה הפדרלית הסוציאליסטית של יוגוסלביה 
 מדינה:  סלובניה סלובניה
 מקום מגורים:  איחוד האמירויות הערביות דובאי, איחוד האמירויות הערביות
 גובה:  1.80 מטר
 יד חובטת:  ימין
 פעילות כמקצוענית:  1995–הווה (כ־29 שנים)
 סה"כ פרסים שצברה:  8,183,703 דולר אמריקאי 
 יחידים
 מאזן קריירה:  377–281 
 דירוג שיא:  20 (7 באוגוסט 2006)
 זכיות בטורנירים:  10 (4 WTA ו-6 ITF)
 זוגות
 מאזן קריירה:  754–421 
 דירוג שיא:  1 (4 ביולי 2011)
 זכיות בטורנירים:  46 (27 WTA ו-19 ITF)
 שיאי גראנד סלאם
 זכיות 0
 אליפות אוסטרליה הפתוחה:  סיבוב שלישי (2003, 2007, 2008)
 אליפות צרפת הפתוחה:  סיבוב רביעי (2002, 2008)
 וימבלדון:  סיבוב שלישי (2005, 2006, 2007)
 אליפות ארצות הברית הפתוחה:  סיבוב רביעי (2008)
 
קטרינה סרבוטניק (סלובנית: Katarina Srebotnik; נולדה ב-12 במרץ 1981) היא טניסאית מקצוענית מסלובניה. דורגה בשיאה במקום הראשון בעולם בזוגות (אוגוסט 2011). דירוג השיא שלה ביחידות היה מקום 20 בעולם בסבב ה-WTA.
קריירה

סרבוטניק זכתה עד היום ב-10 תוארי יחידות (4 WTA ו-6 ITF) וב-46 תוארי זוגות (27 WTA ו-19 ITF).
סרבוטניק זכתה ב-6 תוארי גראנד סלאם בזוגות (1 בזוגות נשים ו-5 בזוגות מעורבים). בשנת 2011 היא זכתה בטורניר וימבלדון בטורניר לזוגות נשים. 5 תארים בטורניר לזוגות מעורבים באליפות צרפת הפתוחה (1999, 2006 ו-2010), באליפות ארצות הברית הפתוחה (2003) ובאליפות אוסטרליה הפתוחה (2011).
סרבוטניק שיחקה בנבחרת סלובניה בין השנים 1997 ו-2011. מאזנה עומד על 32 ניצחונות (19 במשחקי יחידות ו-13 במשחקי זוגות) ו-19 הפסדים (12 במשחקי יחידות ו-7 במשחקי זוגות).
קרחון ונדרפורד

| --- | --- |

 מידע כללי
 מיקום:  אזור הברית האנטארקטית 
 קואורדינטות:  66°35′00″S 110°25′59″E﻿ / ﻿66.5833°S 110.433°E﻿ / -66.5833; 110.433
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ונדרפורד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ונדרפורד
 
קרחון ונדרפורד (באנגלית: Vanderford Glacier) הוא קרחון באזור ארץ וילקס שבאנטארקטיקה.
רוחבו של הקרחון 9.26 קילומטרים.
הקרחון זורם לכיוון צפון-מערב. קרחון ונדרפורד נשפך אל צידו הדרום-מזרחי של מפרץ וינסן, בסמוך מדרום לאיי וינדמיל.
היסטוריה > מיפוי הקרחון

הקרחון מופה לראשונה בהתבסס על תצלומי אוויר, שצולמו על ידי צי ארצות הברית במהלך מבצע היי ג'אמפ (מבצע קפיצה לגובה), שנערך על ידי צי ארצות הברית בעונת המחקר (הקיץ האנטארקטי) שבשנים 1946–1947.
אזור הקרחון צולם מהאוויר על ידי משלחת החקר האנטארקטית הלאומית של אוסטרליה (ANARE), בשנת 1956.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים של ארצות הברית.
הקרחון נקרא על שם בנג'מין ונדרפורד (Benjamin Vanderford), שהיה טייס על הסלופ וינסן (Vincennes), במהלך משלחת החקר של ארצות הברית, שנערכה בפיקודו של קפטן צ'ארלס וילקס, בין השנים 1838–1842.
קצבה

קצבה היא תשלום המשולם לאדם כאנונה (סכום כסף המשולם בתדירות קבועה, בדרך כלל מדי חודש), על ידי גוף ממשלתי (ובהכללה גם על ידי אחרים, כגון קרנות פנסיה ומעסיקים שונים) לזכאים לפי קריטריונים שונים. חלק מהקצבאות נרכשות על ידי מקבליהן, למשל באמצעות תשלום פרמיה, ואחרות הן תשלומי העברה, כלומר ניתנות עקב צורך של מקבלן, בהתאם למבחן אמצעים, ללא שרכש זכאות להן.
קצבאות המשולמות על ידי המדינה

קצבאות משמשות לקיום מדיניות רווחה. לרוב מטרתן המוצהרת היא לסייע או לפצות אוכלוסיות מסוימות או לעודד סוגי פעילויות מסוימים.
בישראל קצבאות משולמות על ידי המוסד לביטוח לאומי.
קצבאות פנסיה

הקצבאות הנפוצות ביותר הן קצבאות פנסיה שמטרתן העיקרית היא לאפשר המשך זרם ההכנסות לאדם העובד ולתלויים בו, גם כאשר נפגע זרם זה במקרי נכות, זקנה ומוות. לפיכך, סוגי הפנסיה העיקריים הם: פנסיית זקנה, פנסיית נכות ופנסיית שאירים.
הפנסיות יכולות להיות משולמות באמצעות קרן פנסיה או ישירות על ידי המעביד (בדרך כלל, המדינה לעובדיה, אך קיימים גם מעבידים אחרים המשלמים פנסיות ישירות לעובדיהם). מימון הפנסיה יכול לבוא מכספי המעביד בלבד, מכספי העובד והמעביד או על חשבון העובד בלבד (בעיקר עובדים עצמאיים). הפנסיה יכולה להיות ממומנת על ידי צבירת כסף והשקעתו במשך תקופת העבודה עוד לפני התחלת התשלומים לפנסיונר ("פנסיה צוברת") או שהפנסיה מכוסה על ידי תשלומים הנעשים רק בעת תשלום הפנסיה לזכאים, ללא צבירה של כספים מוקדמת (פנסיה תקציבית).
בישראל נהוגות שתי שיטות עיקריות: פנסיה צוברת במסגרת קרנות פנסיה, הממומנת על ידי המעביד והעובד ופנסיה תקציבית הממומנת על ידי המעביד (בדרך כלל המדינה) בשיטת pay as you go. מתחילת המאה ה-21, נדרשת גם השתתפות של עובדים במימון הפנסיות התקציביות שלהם.